KÚPNA  ZMLUVA
uzavretá podľa § 588 a nasl. zákona č. 40/1964 Zb. Občiansky zákonník v znení neskorších predpisov 




Čl. I
Zmluvné strany


Predávajúci: 
Obec Skalka nad Váhom
Sídlo: Obecný úrad, Skala 103, 913 31 Skalka nad Váhom
IČO: 00 311 961
DIČ: 2021079940
Zast.: Roman Mičega, starosta obce
č. účtu: SK09 0900 0000 0051 5264 2945
email: sekretariat@skalkanadvahom.sk (ďalej len predávajúci)

Kupujúci: 
Obchodné meno/meno priezvisko
Sídlo/trvalé bydlisko
IČO/rodné číslo
DIČ
Zast.
č. účtu
email: 

 (ďalej len kupujúci)

Čl. II
Predmet zmluvy

1. Predávajúci - Obec Skalka nad Váhom sa osvedčil na základe listu vlastníctva č. 1,  katastrálne územie Újazd, obec Skalka nad Váhom, okres Trenčín, že je výlučným vlastníkom parcely C KN 50/1, druh pozemku: záhrada o výmere 1509 m2. 

2. Predávajúci touto zmluvou predáva parcelu C KN 50/1, druh pozemku: záhrada o výmere 1509 m2 kupujúcemu ........................................... do jeho výlučného vlastníctva.                                                      

Čl. III
Kúpna cena a spôsob jej úhrady 

1. Kupujúci a predávajúci sa dohodli na kúpnej cene v sume  ..................... Eur, (slovom .................... Eur). Za túto sumu  kupujúci kupuje predmetnú parcelu C KN 50/1 do svojho výlučného vlastníctva.

2. Zmluvné strany sa dohodli na tom, že kúpna cena bude kupujúcim zaplatená na účet predávajúceho uvedený v záhlaví tejto zmluvy, v lehote do 14 dní odo dňa uzatvorenia tejto zmluvy. 

3. Zmluvné strany sa ďalej dohodli na tom, že v prípade neuhradenia kúpnej ceny riadne a včas, teda v lehote podľa bodu 2 tohto článku predávajúci je oprávnený od kúpnej zmluvy odstúpiť.  

Článok IV
Technický stav

1. Kupujúci  prehlasuje,  že  pred uzavretím tejto  zmluvy  sa oboznámil so stavom predmetu zmluvy, stav je mu známy z osobnej obhliadky. Kupujúci súhlasí, aby bol predmetný pozemok  za súčasného technického stavu na neho prevedený.
2. Predávajúci  vyhlasuje, že mu nie sú známe také faktické alebo právne vady a poškodenia predmetu zmluvy a jeho vybavenia, na ktoré by mal kupujúceho osobitne upozorniť.
                                          
Článok V
Vyhlásenia zmluvných strán

       1.  Predávajúci  vyhlasuje, že:

a) je vlastníkom pozemku: záhrada, parcely registra „C“, parc. č. 50/1 o výmere 1509 m², nachádzajúce sa v okrese Trenčín, v obci Skalka nad Váhom, v katastrálnom území Újazd, na LV č. 1, podiel 1/1,
b) má v súlade a  podľa podmienok tejto zmluvy ničím neobmedzené právo predať a previesť vlastnícke právo k predmetnému pozemku na kupujúceho,
c) vlastníctvo k pozemku uvedenému v čl. II. tejto zmluvy a spôsob jeho užívania je v súlade s platnými právnymi predpismi, úradnými nariadeniami, rozhodnutiami správnych orgánov, a že nie sú mu známe žiadne okolnosti, ktoré by mohli viesť k vydaniu protichodného dokumentu štátneho orgánu. Zároveň predávajúci vyhlasuje, že zodpovedá za to, že nevzniknú z tohto titulu žiadne dodatočné finančné nároky voči kupujúcemu ani po povolení vkladu vlastníckeho práva podľa tejto zmluvy, 
d) ku dňu podpísania tejto zmluvy neuzavrel a zaväzuje sa, že do vkladu vlastníckeho práva 
v prospech kupujúceho neuzavrie žiadnu inú kúpnu, budúcu, darovaciu, nájomnú, záložnú, zmluvu o zriadení vecného bremena alebo akúkoľvek inú zmluvu zakladajúcu práva tretích osôb k prevádzanému pozemku, ani sa k uzatvoreniu takýchto zmlúv nezaviaže a nepodal a zaväzuje sa, že ani nepodá návrh na povolenie vkladu vlastníckeho alebo iného práva k prevádzanému pozemku v prospech tretej osoby a zdrží sa akéhokoľvek takého nakladania s predmetným pozemkom, ktorými by znížil jeho hodnotu;
e) nie je vedený žiaden súdny spor ani rozhodcovské konanie, vyvlastňovacie, konkurzné alebo reštitučné  konanie k predmetnému pozemku a nie sú mu známe žiadne okolnosti, ktoré by mohli viesť k začatiu takýchto konaní, ktoré by mohli mať vplyv na vlastníctvo prevádzaného pozemku alebo by mohli založiť akékoľvek nároky tretích osôb voči kupujúcemu.

2. Kupujúci vyhlasuje, že:
a) sa s technickým a právnym stavom prevádzaného pozemku oboznámil a pozemok nadobúda do svojho výlučného vlastníctva v tomto stave,
b) si z titulu právnych a faktických vád pozemku s ktorými bol oboznámený 
od predávajúceho nebude uplatňovať žiadne ďalšie nároky,
c) bol pri obhliadne predmetného pozemku predávajúcim výslovne upozornení na všetky právne a faktické vady.


Článok VI
Prevod vlastníckeho práva

1. Zmluvné strany sa dohodli, že predmetnú Zmluvu spolu s návrhom na vklad vlastníckeho práva k prevádzanému pozemku predloží Predávajúci katastrálnemu odboru Okresného úradu Trenčín, po splnení podmienok uvedených v tejto Zmluve. Predávajúci a Kupujúci  podpisom tejto zmluvy zároveň podľa § 30 ods.4 písm. g) Katastrálneho zákona poverujú a splnomocňujú Predávajúceho /splnomocnenec/ na podanie návrhu na zápis vkladu vlastníckeho práva do katastra nehnuteľností vedenom Okresným úradom Trenčín, katastrálnym odborom na základe tejto zmluvy, a zároveň ho splnomocňujú aj k úplnému zastupovaniu v konaní o zápis tohto práva do katastra nehnuteľností. Správny poplatok spojený s návrhom na vklad uhradí Kupujúci spolu s kúpnou cenou, a to v lehote splatnosti kúpnej ceny. Zmluvné strany berú na vedomie, že Kupujúci nadobudne vlastnícke právo k prevádzanému pozemku podľa tejto Zmluvy dňom právoplatného rozhodnutia o povolení vkladu vlastníckeho práva katastrálnym odborom Okresného úradu Trenčín v prospech Kupujúceho.
2. Zmluvné strany vyhlasujú, že berú na vedomie, že podpísaním tejto Zmluvy sú svojimi prejavmi viazaní až do právoplatného rozhodnutia o vklade vlastníckeho práva k vyššie uvedenému pozemku do príslušného katastra nehnuteľností.
3. Zmluvné strany sa zaväzujú poskytnúť si potrebnú súčinnosť pri realizovaní predmetu tejto Zmluvy spočívajúcu najmä v bezodkladnej osobnej účasti pri uzatváraní zmluvy, poskytnutí dokladov, overovaní podpisov a iné. 
4. Zmluvné strany sa zaväzujú vzájomne si poskytnúť akúkoľvek súčinnosť vyžadovanú v súvislosti s konaním o návrhu na vklad vlastníckeho práva k pozemku v prospech Kupujúceho, a to najmä v prípade potreby opravy alebo doplnenia návrhu na vklad alebo tejto Zmluvy, doplnenia potrebných listín a údajov ako aj akýchkoľvek iných potrebných informácií, s tým, že sa túto súčinnosť zaväzujú poskytnúť bez zbytočného odkladu alebo inak bez zbytočného odkladu odstrániť prekážky katastrálneho konania.
5. Zmluvné strany sa dohodli, že v prípade, ak nedôjde z akéhokoľvek dôvodu ku vkladu vlastníckeho práva Kupujúceho k predmetu prevodu podľa tejto zmluvy do katastra nehnuteľností, zaväzujú sa uzavrieť akýkoľvek dodatok k tejto zmluve alebo uskutočniť akékoľvek iné právne úkony potrebné na dosiahnutie úspešného vkladu vlastníckeho práva Kupujúceho k predmetu prevodu do príslušného katastra nehnuteľností.
                 
 
Článok VII
Záverečné ustanovenia

1. Táto Zmluva nadobúda účinnosť dňom podpísania oboma zmluvnými stranami, pričom účinky prevodu vlastníckeho práva k pozemku podľa tejto Zmluvy nastávajú až právoplatným rozhodnutím o povolení vkladu vlastníckeho práva vydaným katastrálnym odborom Okresného úradu Trenčín.
2. V prípadoch neupravených v tejto Zmluve platia príslušné ustanovenia Občianskeho zákonníka.
3. Táto Zmluva má 4 (štyri) strany. Túto Zmluvu možno meniť a dopĺňať iba so súhlasom oboch zmluvných strán formou písomných dodatkov, podpísaných obidvoma zmluvnými stranami.
4. Účastníci zmluvy prehlasujú, že si túto riadne prečítali, sú si vedomí jej právnych následkov, porozumeli jej obsahu, súhlasia s ňou a na znak súhlasu ju v slobodnej, vážnej a určitej vôli podpísali. 
5. Táto zmluva je vyhotovená v štyroch (4) rovnocenných vyhotoveniach, pričom každý 
z účastníkov zmluvy obdrží jedno vyhotovenie a dve vyhotovenia budú predložené 
na príslušný Okresný úrad, katastrálny odbor na zápis vlastníckeho práva.

V Skalke nad Váhom, dňa 	V................................., dňa
Predávajúci: 	Kupujúci:                                                              



   ....................................................  	....................................................                                          
       Obec Skalka nad Váhom	Meno a priezvisko/obchodné meno
   Zast. Roman Mičega, starosta      

